text: 宋䨜，字潤甫，號念春，山東兗州府城武縣人。生平.清介守祖業，不置房產，雖既貴猶食貧時。天啟七年庚辰科進士，大理寺觀政，官西安府推官，風采凜然，吏斂避。時大叛鄭豹者作亂，馬賊數千。䨜統兵擒之，招撫餘黨，四境獲安。以才名著，署本府事兼領鎮西伯印。崇禎十六年，李自成攻克西安，總兵白廣恩等一城皆降，獨䨜與家人投井殉國，為奴僕救出，退居山西高平。順治五年正月朔七日卒。家族.有遺腹子宋儒陸，字則象，太學生。女宋氏，隨父之西安任，癸未闖賊䧟城，女年十六，投繯而死，䨜欲投井不果，見女屍哭曰：吾愧爾多矣。繼室馬氏，夫亡守節。
metadata: erhwenkuo/wikipedia-zhtw
metadata: 宋䨜
metadata: https://zh.wikipedia.org/wiki?curid=7552208